10. સામતેર રામેશ્વર પાટીયા પાસે રહેતા રાજુભાઈ પરમારે તા. 13 ઓગસ્ટ, 2016ના રોજ ઉનામાં ડો. આંબેડકરની પ્રતિમાના સ્ટેજ પર ચડીને એસિડ પીધું હતું. તેમાંથી તેઓ માંડમાંડ બચ્યા હતા અને ઘરે પરત ફર્યા પછી સામતેરના ખાંટોએ તેમને કહેલું કે તું ભલે ઝેર પીધા પછી બચી ગયો, પરંતુ અમે તને છોડવાના નથી. તેથી આતંકીત થયેલા રાજુભાઈ સામતેર છોડીને જુનાગઢ સહપરિવાર જતા રહ્યા છે. તેમને તાત્કાલિક હિજરતી જાહેર કરીને યોગ્ય સરકારી સહાય આપવા તેમ જ તેમણે નોંધાવેલી ફરિયાદના આરોપીઓની તાત્કાલિક ધરપકડ કરવા માંગણી છે.